text: থাম্ব|রুথ লরেন্স|239x239পিক্সেল
  রুথ এল্ক লরেন্স-নেইমার্ক(হিব্রুঃ רות אלקה לורנס-נאימרק‎) একজন ব্রিটিশ-ইসরায়েলী গণিতজ্ঞ এবং আইনস্টাইন ইনস্টিটিউট অফ ম্যাথম্যাটিক্স, হিব্রু ইউনিভার্সিটি অফ জেরুজালেম-এর একজন সহকারী অধ্যাপক। তিনি নট তত্ত্ব ও বীজগাণিতিক টপোলজি বিষয়ে গবেষণা করেন। একাডেমিক জগতের বাইরে তিনি একজন শিশু প্রডিজি হিসেবে পরিচিত।
  
  শৈশব 
  রুথ লরেন্স ব্রাইটন, ইংল্যান্ডে জন্মগ্রহণ করেন। তার বাবা হ্যারি লরেন্স ও মা সিলভিয়া গ্রেবৌর্ণ দুজনেই কম্পিউটার কনসালটেন্ট ছিলেন। লরেন্সের যখন পাঁচ বছর বয়স তখন তার বাবা চাকরি ছেড়ে দেন যেন তিনি লরেন্সকে হোমস্কুলিং করাতে পারেন।
  
  শিক্ষা 
  নয় বছর বয়সে তিনি গণিতে ও-লেভেল অর্জন করে একটি নতুন রেকর্ড তৈরি করেন। তিনি নয় বছরেই এ-লেভেলের বিশুদ্ধ গণিতে এ গ্রেড অর্জন করেন।
  
  ১৯৮১ সালে লরেন্স অক্সফোর্ড ইউনিভার্সিটির গণিত এনট্রান্স এক্সাম পাস করেন, এবং ১৯৮৩-এ বার বছর বয়সে সেইন্ট হিউ'স কলেজে ভর্তি হন।
  
  অক্সফোর্ডে পড়াকালীন তার বাবা তাকে লেকচারগুলোতে নিয়ে যেতেন। লরেন্স দু'বছরেই তার ব্যাচেলর ডিগ্রি সম্পন্ন করেন আর ১৯৮৫-এ তের বছর বয়সে ফার্স্ট ক্লাস গ্র্যাজুয়েট ডিগ্রি অর্জন করেন। সবচেয়ে কমবয়সী ব্রিটিশ ফার্স্ট ক্লাস ডিগ্রিধারী ও সবচেয়ে কমবয়সী অক্সফোর্ড গ্র্যাজুয়েট হয়ে তিনি বেশ দৃষ্টি আকর্ষণ করেন।
  
  লরেন্স ১৯৮৬-এ পদার্থবিজ্ঞানে তার দ্বিতীয় ব্যাচেলর ডিগ্রি নেন, আর ১৯৮৯-এ সতের বছর বয়সে গণিতে ডক্টর অফ ফিলোসফি ডিগ্রি অর্জন করেন- যেখানে তার থিসিসের শিরোনাম ছিলঃ "ব্রেইড গ্রুপদের হোমোলজি রেপ্রিজেন্টেশন"। তার থিসিস এডভাইজার ছিলেন স্যার মাইকেল আটিয়া।
  
  একাডেমিক ক্যারিয়ার 
  লরেন্স ১৯৯০ সালে ১৯ বছর বয়সে হার্ভার্ড ইউনিভার্সিটির জুনিয়র ফেলো হন, এবং তিনি ও তার বাবা আমেরিকায় চলে আসেন। ১৯৯৩-এ তিনি ইউনিভার্সিটি অফ মিশিগানে যোগদান করেন, আর ১৯৯৭-এ সেখানে সহকারী অধ্যাপক হন।
  
  ১৯৯৮-এ তিনি হিব্রু ইউনিভার্সিটি অফ জেরুজালেম-এর গণিতজ্ঞ আরিয়েহ নেইমার্ককে বিয়ে করেন। পরের বছর তিনি ইসরায়েলে চলে আসেন ও আইনস্টাইন ইনস্টিটিউট অফ ম্যাথম্যাটিক্সে সহকারী অধ্যাপক হিসেবে যোগদান করেন।
  
  গবেষণা 
  লরেন্স ১৯৯০ সালেকমিউনিকেশনস ইন ম্যাথম্যাটিক্স  জার্নালে তার প্রকাশিত পেপার "হেক এলজেব্রার হোমোলজিকাল রেপ্রিজেন্টেশন"-এ ব্রেইড গ্রুপদের এক প্রকার রৈখিক রেপ্রিজেন্টেশন উপস্থাপন করেন, যেগুলোকে এখন বলা হয় লরেন্স-ক্রামের রেপ্রিজেন্টেশন।
  
  পদক ও সম্মাননা 
  ২০১২ সালে তিনি আমেরিকান ম্যাথম্যাটিকাল সোসাইটির একজন ফেলো হন।
title: রুথ লরেন্স